સીતાપુરમાં બનેલી ઘટનાને જોતા વિપક્ષે પણ હવે સરકારને ઘેરવાનુ શરૂ કરી દીધુ છે. બાળકીનાં મૌત બાદ વિપક્ષે યોગી સરકાર પર ગંભીર આરોપ લગાવતા કહ્યુ કે, આ સરકાર અસંવેદનશીલ છે, જેણે ઘટનાની અણદેખી કરી છે. રવિવારે બનેલી ઘટના બાદ પોલીસની તપાસમાં જાણવા મળ્યુ કે, આ ઘટના ખૈરાબાદનાં મહેશપુર ગામની છે. જ્યા મરી ગયેલ બાળકીની ઓળખ પોલીસે કરી દીધી છે. બાળકીનું નામ રીના છે. સુત્રોનાં જણાવ્યાં મુજબ છેલ્લા 6 મહિનામાં કુતરાનાં હુમલામાં આ 13મી મૌત છે. જો કે રવિવારે બનેલી ઘટના બાદ સ્થાનિકોમાં ડરનો માહોલ જોવા મળી રહ્યો છે.